32000R2311
L 265/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2311/2000 НА КОМИСИЯТА
от 18 октомври 2000 година
за установяване на списъка от мерки, за които Регламент (ЕИО) № 4045/89 на Съвета не се прилага, и за отмяна на Решение 96/284/ЕО
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 4045/89 на Съвета от 21 декември 1989 г. относно проверките от страна на държавите-членки на транзакции, съставляващи част от системата за финансиране на Европейския фонд за ориентиране и гарантиране на земеделието, секция „Гарантиране“, и за отмяна на Директива 77/435/ЕИО (1), последно изменена с Регламент (ЕО) № 3235/94 (2), и по-специално член 1, параграф 4 от него,
като има предвид, че:
(1)
Член 1, параграф 4 от Регламент (ЕИО) № 4045/89 изрично предвижда, че Комисията съставя списък от мерки, за които регламентът не се прилага. Уместно е в този списък да бъдат включени мерки, които по своето естество са неподходящи за последващ контрол под формата на проверка на търговските документи.
(2)
Трябва да се вземат предвид мерките, посочени в Регламент (ЕО) № 1257/1999 на Съвета от 17 май 1999 г. относно подпомагане развитието на селските райони от Eвропейския фонд за ориентиране и гарантиране на земеделието (ФЕОГА) и за изменение и отмяна на някои регламенти (3).
(3)
Решение № 96/284/ЕО на Комисията от 12 април 1996 г. относно установяването на списъка от мерки, за които Регламент (ЕИО) № 4045/89 на Съвета не се прилага (4), следва да бъде отменено, за да бъдат отразени определени промени в законодателството на Общността.
(4)
Мерките, предвидени в настоящия регламент, са в съответствие със становището на Комитета на Фонда,
ПРИЕ НАСТОЯЩИЯ РЕГЛАМЕНТ:
Член 1
Системата за проверки, установена с Регламент (ЕИО) № 4045/89, не се прилага за мерките, посочени в приложението към настоящия регламент.
Член 2
Решение № 96/284/ЕО се отменя.
Член 3
Настоящият регламент влиза в сила от 1 ноември 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 октомври 2000 година.